# **VODIČ ZA IZNAJMLJIVAČE**

## UPUTE ZA IZNAJMLJIVAČE

|  |  |
| --- | --- |
| 1. KORAK – ISHOĐENJE RJEŠENJE O IZNAJMLJIVANJU | Za pružanje, promjenu ili odjavu ugostiteljskih usluga u domaćinstvu, iznamljivač je dužan ishoditi rješenje o iznamljivanju u nadležnom županijskom uredu za Turizam  ***Ured za Turizam Korčula***  *Trg Sv Justine , 20260 Korčula*  *Tel: 020/711-126* |
| 1. KORAK – NABAVLJANJE STANDARDZIRANE PLOĆE | * Iznamljivač je dužan imati standardiziranu ploču * Temeljem rješenja o razvrstavanju i/ili kategorizaciji. Iznamljivač je naručuje izravno od proizvođača te snosi troškove izrade i dostave naručene ploče. * Proizvođaču je potrebno poslati, kopiju uplatnice,kopiju rješenja o kategorizaciji i točnu adresu na koju treba isporučiti ploču. * Poduzeća u Hrvatskoj koja su ovlaštena za izradu standardizirane ploče: *Kordun - marketing d.o.o. , Binar d.o.o. , Robi- obrt za usluge reklamiranja Negras d.o.o., Tramax d.o.o., Skripta tisak d.o.o., Condor B&B d.o.o., Signoprom d.o.o.* |
| 1. ŠTO IZNAJMLJIVAČ MORA ISTAKNUTI U SVOM OBJEKTU? | **CJENIK**   * Mora biti istaknut na vidljivom mjestu u objektu koji se iznajmljuje * Mora biti napisan na Hrvatskom jeziku i jednom stranom jeziku * Cijene moraju biti izražene u kunama * Iznajmljivač je dužan pridržavati se istaknutih cijena * Primjer cjenika i što sve treba sadržavati se nalazi u prilogu   **EVAKUACIJSKI PLAN**   * Iznajmljivač je dužan imati upute za izlaz u slučaju nužde. * Primjer evakuacijskog plana se nalazi u prilogu   **OZNAKA ZA IZLAZ**   * Oznaka za izlaz mora biti istaknuta na za to predviđeno mjesto   **KUĆNI RED**   * Kućni red mora biti istaknut na vidljivom mjestu na 6 jezika * Kućni red moguće je preuzeti u Turističkoj zajednici ili na [www.visitkorcula.eu](http://www.visitkorcula.eu)   **OZNAKA ZA ZABRANU TOČENJA PIĆA MLAĐIMA OD 18 GODINA**   * Oznaku je bitno istaknuti ukoliko se u objektu pružaju usluge pripreme hrane i pića   **OBAVIJEST O NAČINU PODNOŠENJA PISANOG PRIGOVORA GOSTA**   * Iznajmljivač je dužan vidno istaknuti obavijest * Obrazac se nalazi u prilogu, moguće ga je preuzeti na [www.visitkorcula.eu](http://www.visitkorcula.eu) |
| 1. IZDAVANJE RAČUNA | * Svaki iznajmljivač je dužan izdati račun gostu za sve svoje usluge * Račun mora biti točan i čitljiv * Račun mora imati; naznačenu vrstu i količinu usluge, cijenu, popust ako je uključen * Račun može biti pisan na računalu ili u paragon bloku * Paušalna pristojba ne navodi se na računu * Račun se ispostavlja u najmanje dva primjerka; jedan za gosta a jedan za iznajmljivača koji mu služi kao isprava za knjiženje evidencije o prometu * Račun mora sadržavati; *Podatke o izdavatelju- Ime i prezime, OIB, adresu prebivališta/boravišta, datum izdavanja računa, broj računa, ime i prezime osobe kojoj je usluga pružena, jediničnu cijenu usluge te ukupni iznos pružene usluge* * Ukoliko iznajmljivač surađuje s turističkim agencijama i ima nejasnoća vezano za izdavanje računa mora kontaktirati agenciju ili poreznu upravu |
| 1. EVIDENCIJA O PROMETU | * Iznajmljivač je dužan voditi evidenciju o prometu * Evidencija o prometu je evidencija o izdanim računima koja se vodi kronološki prema nadnevku izdanih računa * Evidencija o prometu može se koristiti više kalendarskih godina * U evidenciji o prometu se svaki dan evidentiraju izdani računi a vodi se isključivo u kunama * Obrazac evidencije o prometu se nalazi u prilogu a može se i preuzeti na [www.visitkorcula.eu](http://www.visitkorcula.eu) |
| 1. OBVEZE PLAĆANJA IZNAJMLJIVAČA | 1. **POREZ NA DOHODAK OD IZNAJMLJIVANJA**  * Nakon što je iznajmljivač ishodio Rješenje o odobrenju za pružanje ugostiteljskih usluga u domaćinstvu (potrebno je uputiti se s kopijom Rješenja u nadležnu ispostavu Porezne uprave u roku od 8 dana od dana izdavanja odobrenja za obavljanje djelatnosti radi upisa u registar poreznih obveznika. * Iznajmljivač poštom dobiva rješenje o visini i obračunu poreza * Porez se plaća kvartalno u ratama; 1.rata 31.03., 2. rata 30.06., 3.rata 30.09., 4.rata 31.12. * Za sve ostale informacije o obračunu i visini poreza iznajmljivač se mora obratiti nadležnoj poreznoj ispostavi  1. **TURISTIČKA ČLANARINA**  * Prema odredbama Zakona o članarinama u turističkim zajednicama iznajmljivač je obveznik plaćanja članarine turističkim zajednicama. * Godišnji paušalni iznos članarine iznajmljivač može platiti jednokratno do 31. srpnja tekuće godine ili u tri jednaka obroka, s time da prvi obrok dospijeva 31. srpnja, drugi 31. kolovoza, a treći 30. rujna tekuće godine. * Iznos turističke članarine iznosi **45,00 kn** po krevetu i **25,00 kn** po pomoćnom ležaju * Iznajmljivač je dužan do kraja veljače za prethodnu godinu nadležnoj ispostavi Porezne uprave predati prijavu turističke članarine, koja se obračunava temeljem Evidencije o prometu. * Nakon uplate turističke članarine iznajmljivač je dužan predati TZ2 Obrazac poreznoj upravi * TZ obrazac kao i primjer uplatnice za turističku članrinu nalazi se u prilogu  1. **BORAVIŠNA PRISTOJBA**  * Godišnji paušalni iznosboravišne pristojbe plaća se prema registriranim i osnovnim krevetima odnosno kamp jedinicama * Cijeli iznos uplaćuje su u tri jednaka obroka;   **I.31.07. II.31.08 III.30.09**   * Iznos turističke pristojbe za 2022. godinu je **350,00 kn** za glavne krevete i **175,00 kn** za pomoćne krevete * Turistička zajednica šalje uplatnice na adresu prebivališta obveznika, isto tako uplatnice je moguće preuzeti preko sustava [www.evisitor.hr](http://www.evisitor.hr) i imati uvid u dugovanje * Ukoliko iznajmljivač ima više od 20 registriranih osnovnih kreveta, mogu djelatnost obavljati preko obrta. U tom slučaju BP plaćaju po ostvarenom broju noćenja. Tada Boravišna pristojba za iznajmljivače iznosi **14,00 kn** po noćenju u razdoblju od 01.04.-30.09. u ostalim razdobljima **10,00 kn** po noćenju. * Ukoliko vlasnik kampa ima više od 10 smještajnih jedinica u kampu iznos turističke pristojbe iznosi **8,00 kn** po noćenju za period od 01.04.-30.09 i **5,00 kn** po noćenju za ostalo razdoblje. |
| 1. PRIJAVA TURISTA | * Iznajmljivač ima obvezu prijave turista * Prijava i odjava turista obavlja se preko sustava Evistor * Iznajmljivač mora prijaviti turiste u evisitor u roku 24h od njihovog dolaska * Korisničke / Pristupne podatke moguće je preuzeti u Turističkom uredu * Pri preuzimanju podataka potrebno je imati osobnu iskaznicu ili neki drugi osobni dokument * Ukoliko pristupne podatke preuzima opunomoćenik mora imati svoju osobnu iskaznicu te kopiju osobnog dokumenta osobe koju zastupa * Ukoliko iznajmljivač dolazi u turistički ured prijaviti turiste mora sa sobom donijeti svoju TAN listu * **Upozoravaju se iznajmljivači da se čvrsto drže pridržavanja rokova prijava i odjave boravka turista kako bi izbjegli probleme prilikom inspecijskog nadzora te radi vjerodostojnosti statističkih podataka o turističkom prometu koje vodi Turistička zajednica Grada Korčule.** * Popis gostiju se vodi u sustavu evisitora |